คู่มือเล่มนี้จะสอนให้คุณรู้วิธี ใช้ประโยชน์จากความเป็นเจ้าพ่อมาเฟีย
วิธีเพิ่มผลกำไร
และวิธีกำจัดทุกคนที่คุกคามอำนาจของคุณ
คู่มือนี้ยืนยงด้วยเหตุผลในตัวเอง
แต่ไม่ใช่ว่าเจ้าพ่อมาเฟียทุกคนจะตั้งใจเรียน
ผมอยากเล่าเรื่องของคนๆ หนึ่ง ที่คิดว่าตัวเองรู้ดีกว่าใคร
ชื่อเขาก็คือ จอห์น กอตติ
จอห์น กอตติไม่ทำตามคู่มือเล่มนี้เลย
เขาปากโป้ง
เขาวางก้าม
ในช่วงหกปีที่วุ่นวายซึ่งเขา ปกครองแก๊งแกมบิโนในนิวยอร์ก
กอตติไม่สนใจคู่มือนี้แม้แต่ข้อเดียว
ผลก็คือการถูกจับกุม นับไม่ถ้วนและการหักหลัง
ซึ่งทำให้ตัวเขาและแก๊งของเขาพังพินาศ
จอห์น กอตติทำลายความเป็นมาเฟีย
คุณจะทำอย่างจอห์นและหวัง ว่าจะรอดไม่ได้หรอก คุณไม่รอด
พร้อมเรียนรู้สิ่งที่ไม่ควรทำในเส้นทาง การเป็นเจ้าพ่อมาเฟียแล้วหรือยัง
ดอนแดปเปอร์ผู้นี้ยินดีเป็นตัวอย่าง
(เส้นทางเจ้าพ่อมาเฟีย)
(จอห์น กอตติ: อย่าออกนอกลู่)
ในช่วงที่เขารุ่งโรจน์ จอห์น กอตติ เป็นเจ้าพ่อมาเฟียที่โด่งดังที่สุดในโลก
คุณจะไม่มีวันได้เจอคนแบบผมในรอบ 5,000 ปี
แต่เพราะการทำตามใจตัวเอง แทนที่จะทำตามคำแนะนำในคู่มือ
เขาจึงทำลายโอกาสที่จะก้าวสู่ความยิ่งใหญ่ สูญเสียความนับถือจากมิตรรอบข้าง
และลงเอยด้วยการตายในคุก
มีคนมากมายที่ชื่นชมจอห์น กอตติ
การแต่งตัวของเขา ท่าทางของเขา เพราะพวกเขาไม่ใช่มาเฟียไง
ความจริงก็คือนี่คือมาเฟียที่ทำตัวแย่ที่สุดแล้ว
ก่อนที่เราจะพูดถึงการตัดสินใจแย่ๆ ของกอตติตอนที่ขึ้นเป็นใหญ่แล้ว
เราต้องยอมรับความสามารถของเขา ในการขึ้นไปอยู่ตรงนั้นเสียก่อน
เขาทำสำเร็จเพราะอย่างนี้
(ข้อเท็จจริงที่ 1 - กอตติเข้ามา ในแก๊งแกมบิโนตอนเป็นวัยรุ่น)
จอห์น กอตติเป็นนักเลง
คุณสมบัติของเขาเหมาะกับ งานในแก๊งอาชญากรรมเท่านั้น
เขาจึงมุ่งไปที่งานเดียว
ที่ซึ่งเขาจะหาเงินได้จากความถนัดนี้
แล้วเขาก็เริ่มไต่เต้าขึ้นไป
พวกผู้นำของแก๊งแกมบิโนประทับใจ เด็กหนุ่มจอห์น กอตติเอามากๆ
เขาทำเงินให้แก๊งนี้
เขาขึ้นชื่อเรื่องใช้ความรุนแรง เพราะเขาเป็นอย่างนั้นจริง
และจากคำพูดคนส่วนใหญ่ กอตติเป็นนักเล่าเรื่อง
เขาเป็นคนที่มีเสน่ห์
เขาเป็นคนที่มีคุณลักษณะของผู้นำ
(ข้อเท็จจริงที่ 2: กอตติมีที่ปรึกษาที่ทรงอำนาจ)
อนิเอลโล เดลลาโครเช รองหัวหน้าแก๊งแกมบิโนในตอนนั้น
กลายมาเป็นที่ปรึกษาให้กอตติ
เดลลาโครเชไต่เต้ามาจากกุ๊ยข้างถนน
เป็นคนที่กอตติจะนับถือได้
เดลลาโครเชสอนกอตติว่า นายต้องอึด นายต้องแกร่ง
และอย่าทนให้ใครดูหมิ่นได้
นี่ไม่ใช่เรื่องจะใช้การทูต
นี่มันเรื่องของการใช้กำปั้น
(ข้อเท็จจริงที่ 3: กอตติใช้ความรุนแรงกรุยทางขึ้นเป็นใหญ่)
ในปี 1973 หลานชายของ หัวหน้าคาร์โล แกมบิโนถูกลักพาตัว
ผู้ต้องสงสัยคนสำคัญคือ นักเลงไอริช-อเมริกัน จิมมี่ แม็คแบรตนีย์
คนในแก๊งแกมบิโนลงความเห็นว่า
คนที่ลักพาตัวจะต้องถูกจัดการ
กอตติได้รับมอบหมายให้ฆ่าจิมมี่ แม็คแบรตนีย์
สุดท้ายกอตติก็รับสารภาพว่าฆ่าคนตาย
ผมคิดว่าเขาติดคุกอยู่สี่ปี
พอเขากลับออกมา เขาก็เป็นคนที่แก๊งไว้ใจได้
เขาเคยฆ่าคนมาแล้ว ทีนี้เขาก็สามารถร่วมพิธีรับเข้ากลุ่มได้
ตอนนี้กอตติเป็นพี่น้องร่วมสาบาน ซึ่งก็คือสมาชิกแก๊งอย่างเป็นทางการ
แต่เขาอยากเป็นหัวหน้า และแผนการที่เขาวางไว้เพื่อไปสู่จุดนั้น
ฉีกตำราการเป็นเจ้าพ่อมาเฟียตั้งแต่ต้น
(กลยุทธ์: เคารพลำดับชั้น)
ไม่ว่าองค์กรที่คุณต้องการเป็นผู้นำจะเป็นแบบใด
คุณต้องเคารพโครงสร้างองค์กร
คำกล่าวนี้จริงเป็นพิเศษในวงการมาเฟียอิตาลี
หรือรู้จักกันในชื่อ โคซา นอสตรา
ชีวิตคุณอยู่ได้ด้วยกฎของโคซา นอสตรา
ไม่ใช่กฎของคุณ
ไม่ใช่กฎของผม
มันคือกฎของเรา ในฐานะครอบครัว
และในครอบครัวนี้ ทุกคนต้องรู้จักที่ต่ำที่สูง
ในโคซา นอสตรา มีลำดับชั้นทางสังคมอยู่
บนสุดของพีระมิดคือหัวหน้า
ถัดลงมาคือรองหัวหน้า จากนั้นก็เป็นคอนซิเญรี
ซึ่งก็คือที่ปรึกษาหรือพ่อบ้าน
จากนั้นก็จะเป็นพวกคาโป
ประมาณว่าเป็นผู้จัดการระดับกลาง
จากนั้นก็จะเป็นทหาร ซึ่งเป็นกลุ่มที่ผ่านพิธีสาบานตน
นอกเหนือจากนั้นก็จะเป็นผู้ร่วมงาน พวกนี้เป็นสมาชิกที่ไม่ได้สาบานตน
แต่ก็เป็นพวกที่ทำงานกับแก๊งและช่วยเหลือแก๊ง
และถ้าทุกคนยึดมั่นในลำดับชั้นนี้
ก็เป็นไปได้อย่างยิ่งว่า แก๊งจะทำงานได้อย่างราบรื่น
แต่เมื่อคุณเป็นนักสู้ข้างถนนอย่างจอห์น กอตติ
ที่พยายามไต่เต้าขึ้นสู่ลำดับชั้นที่สูงกว่า มันก็ยากที่จะทำตัวให้สอดคล้องกับกฎ
เขาต้องการให้มันเป็นไปในแบบที่เขาต้องการ
ตามกฎของเขาเท่านั้น กฎของคนอื่นไม่มีความหมายกับเขา
กลางทศวรรษ 1980 พอล คาสเตลลาโนเป็นหัวหน้าแก๊งแกมบิโน
ก๊กของเขาเป็นพวกคอปกขาวของแก๊ง
หาเงินจากการก่ออาชญากรรมฉ้อโกง
พวกเขาหากินกับ สหภาพแรงงาน และใช้วิธีที่แยบยล
วิธีที่รุนแรงน้อยกว่า
ความสัมพันธ์ของกอตติกับหัวหน้าแก๊งนั้นซับซ้อน
ไม่ได้มีแค่รสนิยมที่แตกต่างกันเท่านั้น
คาสเตลลาโนออกคำสั่ง "ห้ามค้ายา"
ใครก็ตามที่ค้ายาจะต้องถูกฆ่า
ในฐานะคาโปที่ภักดี
คุณต้องคอยดูแลให้ทุกคน ปฏิบัติตามคำสั่งของหัวหน้าเสมอ
แต่กอตติไม่ได้ภักดีขนาดนั้น
จีน น้องชายของกอตติ และแอนเจโล รักจิเอโร เพื่อนสนิทของกอตติ
พัวพันกับคดีค้าเฮโรอีน
ดูท่าจะไม่ดีแน่
กอตติตัดสินใจว่า "ฉันต้องชิงลงมือก่อน"
"ถ้าฉันไม่ฆ่าหมอนี่ หมอนี่ก็จะฆ่าน้องและเพื่อนสนิทของฉัน"
"เขาอาจจะฆ่าฉันด้วยก็ได้"
เมื่อพูดถึงการพุ่งเป้าไปที่มาเฟียชั้นสูง
คุณไม่สามารถทำได้โดยลำพัง
และโคซา นอสตราก็มีกฎที่เข้มงวดเป็นพิเศษอยู่
ในวงการมาเฟียอเมริกา
จะฆ่าคนในแก๊งที่ผ่านพิธีร่วมสาบานได้
ต้องได้รับความยินยอมจากหัวหน้า
คุณไม่สามารถฆ่าสมาชิกร่วมสาบานของแก๊งอื่น
โดยไม่ได้รับความยินยอมจาก หัวหน้าคุณและหัวหน้าของแก๊งอื่น
และถ้าคุณอยากฆ่า หัวหน้าแก๊งของคุณเอง ก็ขอให้โชคดี
คุณต้องได้รับอนุมัติสภามาเฟีย
ซึ่งก็คือ คณะกรรมการบริหารของมาเฟียนั่นเอง
กฎบอกไว้ชัดเจน
จอห์น กอตติต้องยื่นเรื่องของเขา ผ่านตามตรอกออกทางประตู
แต่เขาตัดสินใจทำอีกแบบ
เขาบอก "ทำเลย ช่างแม่ง"
เรารู้ว่าเราไม่มีทางได้รับความยินยอมในเรื่องนี้
สภาย่อมอยากปกป้องหัวหน้าในสภาด้วยกัน
เราเลยสร้างกลุ่มพันธมิตรขึ้นมา ซึ่งเราเรียกว่า กลุ่มกำปั้น
เรามีกันห้าคน และไม่มีใครไม่เอาด้วย
เหลือแค่เมื่อไหร่และที่ไหนเท่านั้น
เป็นวันในช่วงเทศกาลจับจ่าย ที่คึกคักในมิดทาวน์ แมนฮัตตัน
และจอห์น กอตติ กับแซมมี่ กราวาโน่กำลังรอเหยื่อของตน
พอล คาสเตลลาโน กับรองหัวหน้าของเขา ทอมมี่ บิลอตติ
แซมมี่ได้ข่าวมาว่า
พวกระดับสูงของแก๊งแกมบิโน มีประชุมกันตอนห้าโมงเย็น
ที่สปาร์กส์ สเต๊กเฮาส์
และผมก็พูดว่า "เหมาะเลย"
เรารู้ชื่อร้าน
เรารู้เวลา
เราทำให้มันเกิดขึ้นได้
ผมบอกจอห์นว่า "พวกเขามาสายนะ"
"เกิดอะไรขึ้นหรือเปล่า"
ตอนที่ผมพูดอย่างนั้นอยู่ ห่างออกไปสักเมตรกว่าๆ
ก็มีรถมาจอดตรงไฟแดง
ผมบอกจอห์นว่าพวกนั้นอยู่ข้างๆ เรานี่เอง
แต่โชคดีที่เป้าหมายของพวกเขาทำอย่างอื่นอยู่
พวกเขาส่งข่าวบอกมือปืน ที่แต่งตัวสะดุดตาของกอตติ
คาสเตลลาโนใกล้เข้ามา
และเมื่อรถของหัวหน้าจอดตรงจุดรับรถ
มือสังหารก็ลงมือตามแผนของกอตติ
และมันก็เป็นแผนซึ่งไร้ที่ติ
ไม่มีพลเมืองดีได้รับบาดเจ็บ
มีคนเป็นร้อยเห็นเหตุการณ์ ซึ่งเป็นพยาน
"พวกนั้นหน้าตายังไง" พวกเขาไม่รู้หรอก
พวกเขาเห็นแค่หมวก แจ็คเก็ต แล้วก็คนที่โดนยิง
ภายในไม่กี่วัน แผนชิงอำนาจ ของจอห์น กอตติก็ออกดอกออกผล
เขาได้รับแต่งตั้งเป็น หัวหน้าคนใหม่ของแก๊งแกมบิโน
แล้วจะมีปัญหาอะไรอีก
เขารู้เต็มอกว่าสิ่งที่เขาทำลงไปมันผิดกฎ
ไม่ต้องสงสัยเลย
และการฆ่าที่ไม่ได้รับอนุญาตนี้ ก็ทำให้จอห์น กอตติถูกหมายหัว
วันรุ่งขึ้นเขาก็ออกไปป่าวร้องว่า "ตอนนี้ฉันเป็นราชาแล้ว"
การฆาตกรรมทำให้ถูกเพ่งเล็ง
ไม่ใช่แค่คุณ แต่มันทำให้ทุกคนถูกเพ่งเล็งไปด้วย
เมื่อสถานการณ์ชักจะร้อนแรงเกินไป
คู่มือที่ไว้ใจได้ของเรา ก็มีเคล็ดลับที่จะทำให้ทุกอย่างสงบลง
ซึ่งแน่นอนว่ากอตติเมินเฉย
โดยสิ้นเชิง
(กลเม็ด: อย่าทำตัวเด่น)
ในฐานะหัวหน้าแก๊ง การเป็นจุดสนใจไม่ส่งผลดีต่อคุณ
มาเฟียฉลาดๆ จะไม่อยากได้รับความสนใจ
ไม่ว่าจะจากฝ่าย บังคับใช้กฎหมาย สื่อ หรือประชาชน
พวกเขารู้ว่าสิ่งที่ตัวเองทำนั้นผิดกฎหมาย
และความสนใจอาจส่งผลเสีย ต่อเป้าหมายสูงสุดของพวกเขา
ซึ่งก็คือการหาเงิน
มาดูกันว่ามันเกี่ยวข้องกันอย่างไร
หัวหน้าแก๊งฟลอริดา ซานโต้ แทรฟฟิแคนเต จูเนียร์
ได้รับฉายาว่า "ดอนผู้เงียบเชียบ" เพราะเขาใช้ชีวิตแบบเก็บตัว
แม้เขาจะเป็นผู้มีอิทธิพลพอตัว ทั้งในสหรัฐฯ และคิวบา
จนมีข่าวว่าเขาถูกซีไอเอ มอบหมายให้ฆ่าฟิเดล คาสโตร
หัวหน้าแก๊งซิซิลี เบอร์นาร์โด โพรเวนซาโน
หลบหนีการจับกุมมาได้เกือบ 40 ปี
โดยหลีกเลี่ยงการโทรศัพท์ และการสื่อสารทางอิเล็กทรอนิกส์
เขาจะมอบหมายให้ลูกน้อง
ส่งข้อความบนกระดาษแผ่นเล็กๆ ที่เรียกว่าพิซซินี
ขณะที่หัวหน้าแก๊งเจโนเวเซ่ วินเซนต์ "เดอะชิน" จิแกนเต
เบี่ยงเบนไม่ให้คนสนใจชีวิตของเขา ด้วยการแกล้งเป็นโรคสมองเสื่อมถึง 30 ปี
โดยเดินงุ่มง่ามทั่วกรีนิชวิลเลจ ในชุดเสื้อคลุมอาบน้ำ
พร้อมกับบ่นพึมพำกับตัวเอง และกับมิเตอร์จอดรถแถวนั้น
หลังจากฆ่าคาสเตลลาโน กอตติมีเหตุผลสมควรที่จะเก็บตัวเงียบ
ตอนนั้นสื่อทุกฉบับพูดถึงจอห์น กอตติ
จนคนที่อยู่นอกนิวยอร์กซึ่งไม่เคยรู้จักเขา
ตอนนี้ทุกคนรู้จักจอห์น กอตติแล้ว
แต่แทนที่จะทำตามคู่มือและเก็บตัวเงียบ
กอตติตัดสินใจทำตรงกันข้าม
แต่จอห์น กอตติตัดสินใจว่า "ฉันต้องแสดงตัวเป็นหัวหน้าแล้วตอนนี้"
การวางตัวของเขาเปลี่ยนไปหมด
เสื้อผ้าของเขาเปลี่ยน ท่าทีก็เปลี่ยน
ภายในไม่กี่เดือน ชื่อเสียง ของกอตติยิ่งกระฉ่อนขึ้นไปอีก
จากการพิจารณาคดีหนึ่งในสามคดีของเขา
คดีแรกนี้เป็นผลพวงจากอดีต
หนึ่งปีก่อนที่เขาจะเป็นหัวหน้าแก๊ง
จอห์น กอตติเป็นแค่คาโปคนหนึ่ง ของแกมบิโนที่ตั้งใจไปผ่อนคลาย
ที่บาร์โปรดของแก๊ง
และการพักผ่อนครั้งนั้นถูกขัดจังหวะ
ช่างซ่อมตู้เย็น รอมูแอล พิเอซิค ถูกรถขวางทางและกำลังโมโห
เขาไม่รู้ว่ากำลังแหยมใครอยู่
และบอกให้พวกมาเฟียอย่าจอดรถเกะกะ
พวกเขาปฏิเสธ
และไม่ลืมที่จะบอกให้ ช่างซ่อมคนนั้นรู้ว่าเขาโชคดีแค่ไหนแล้ว
พิเอซิควิ่งไปฟ้องตำรวจ
นี่เป็นการทำร้ายร่างกายที่งี่เง่า แทบจะเหมือนพวกนักเลงข้างถนน
แต่เพราะความที่กอตติชอบอวดโอ่ สถานะหัวหน้าแก๊งของตน
เจ้าหน้าที่จึงกระหายที่จะจัดการเขา
ไม่ว่านายพิเอซิคจะชอบหรือไม่ก็ตาม
เขาแค่เปิดหนังสือพิมพ์มาก็เห็นแล้ว
ว่าหัวหน้าของแก๊งชื่อดังที่สุด
และโหดที่สุดในประเทศ
คือคนที่เขาไปฟ้องร้อง
ขณะที่อัยการทำสำนวนสั่งฟ้องอยู่นั้น หัวหน้าแก๊งคนใหม่ก็ไม่ลืมที่จะ
สนใจพิเอซิคและครอบครัวเป็นพิเศษด้วยเช่นกัน
กอตติไม่ได้สั่งให้คนไปทำร้ายชายคนนี้
เขาแค่พยายามจะไล่ไปให้พ้น
ในห้องพิจารณาที่คนมาฟังกันแน่น
กอตติกับทนายของเขา นั่งรอให้การพิจารณาคดีเริ่มขึ้น
แต่พิเอซิคไม่ปรากฏตัว
เขาเข้ารับการผ่าตัดตามนัด
ซึ่งก็แค่ถ่วงเวลาสิ่งที่เลี่ยงไม่ได้
แต่พอพิเอซิคขึ้นให้การ ดูเหมือนเขาจำอะไรไม่ได้เลย
ถ้าผมไปยืนตรงนั้นแล้วพูดว่านี่คือคุณกอตติ
และนี่คือคุณคอลเลตตา
พวกเขาทำร้ายและปล้นผม...
ไม่รู้สิ
ผู้พิพากษายกฟ้อง
การรอดตัวครั้งใหญ่ของกอตติ กลายเป็นข่าวพาดหัวมากยิ่งกว่าเดิม
ตามคาด
กอตติไม่ได้รับบทเรียนอะไรเลย จากการไปเดินเล่นในศาล
นี่เป็นตัวอย่างของ
"ไงล่ะ การเป็นคนดังนี่ ทำให้ฉันได้ประโยชน์จริงๆ"
"ดูหมอนั่นสิ"
"ฉันไม่เห็นต้องทำอะไรเลย เขาลืมเอง"
แต่เมื่อคุณยังจุดไฟเผาคู่มือต่อไป
ก็อย่าหวังว่าจะรอดตัวไปง่ายๆ
ถ้าคุณออกสื่อและทำตัวเด่น
เท่ากับคุณทำให้ผู้บังคับใช้กฎหมายขายหน้า
ทีนี้เราก็ยิ่งเอาจริงขึ้นไปอีก
แต่ถึงอย่างนั้น คุณก็ยังกลับไปหา คำแนะนำในคู่มือทันด้วยการใช้ปัญญา
และระวังอย่าให้อัตตาของคุณใหญ่เกินไป
(กลยุทธ์: ตรวจสอบอัตตาตัวเอง)
ตลอดประวัติศาสตร์ของมนุษย์ ความหยิ่งยโสหรือความโอหัง
คือหายนะของผู้ทรงอำนาจจำนวนมาก
สิ่งหนึ่งที่เกิดขึ้นได้
เมื่อเราเกิดความโอหังก็คือการทำผิดพลาด
เพราะพวกเขาจะทำสิ่งต่างๆ
ภายใต้ความเชื่อผิดๆ ว่า ไม่มีอะไรแตะต้องฉันได้
และเมื่อมาถึงกลางทศวรรษ 1980
จอห์น กอตติก็ยิ่งขวัญกล้าเทียมฟ้า
ไม่ว่าเขาจะรู้ตัวหรือไม่ก็ตาม
จอห์น กอตติเป็นพวกหลงตัวเองและอวดดี
เขาดูจะมีความสุขเอามากๆ จากการ ได้รับความสนใจจากสื่อมวลชน
จากผู้คน และยิ่งคนสนใจเขามากขึ้น เขาก็ยิ่งต้องการความสนใจมากขึ้น
คนเรียกเขาว่า ดอนแดปเปอร์
ดอนแดปเปอร์
ดอนแดปเปอร์ หรือ จอห์น กอตติ
ใครก็ตามที่ตั้งชื่อเขาว่า ดอนแดปเปอร์น่าจะมาบอกเขา
นักข่าวมั้ง เขาคงจ่ายให้คนนั้น สัก 100,000 ดอลลาร์สำหรับฉายานี้
เขาชอบฉายานี้มาก
มันเป็นคำที่คิดขึ้นมาลอยๆ ไม่ได้
เขาทำผมเป็นประจำ
เขาจะเรียกช่างตัดผมสักคนมาที่คลับ
ช่างก็ตัดผมเขาไปด้วยมือสั่นไปด้วย
เขามีรสนิยมดีมาก
เขาชอบให้ผมของเขาเนี้ยบสุดๆ
เขาชอบวางท่าต่อหน้ากล้อง
ทำให้ตัวเองเป็นคนดัง แบบที่ "ขึ้นหน้าหนึ่งแท็บลอยด์"
แต่อัตตาไร้ขีดจำกัดของกอตติ ทำให้เขาเดือดร้อนหนักข้อขึ้นเร็วขึ้น
กอตติย้ายศูนย์บัญชาการของตน
จากเบอร์กินฮันต์แอนด์ฟิชคลับ ในควีนส์ ไปที่ราเวไนต์
และนี่คือบ้านเก่าแก่ของแก๊งแกมบิโน
ในลิตเติลอิตาลี แมนฮัตตันตอนล่าง
ชัดเจนว่ามันเป็นการไต่ขั้นบันได ตอนนี้มาอยู่แมนฮัตตันแล้ว
ไม่ได้อยู่ที่ควีนส์แล้ว ย้ายมาอยู่ในเมือง
ลูกน้องต้องไปที่นั่นเพื่อไปเจอกอตติเป็นประจำ
เอฟบีไอที่อยู่ด้านนอกก็ถ่ายรูปไป
ดีมั้ยล่ะ ไม่ดีแน่
เขาเอาความลับของมาเฟียมาเปิดเผย
ความลับในหมู่พี่น้อง
แล้วคิดว่าหัวหน้าแก๊งมาเฟียอื่นๆ
จะคิดอย่างไรกับเรื่องนี้
พวกเขาตกใจที่กอตติทำตัวโฉ่งฉ่างแบบนี้
ที่ทำตัวเป็นจุดสนใจ ที่ทำให้แก๊งเป็นจุดสนใจ
พวกเขาจึงต้องทำอะไรสักอย่างกับเรื่องนี้
ด้วยการยืมวิธีการ
จากพี่น้องร่วมวงการที่อยู่อีกฝั่งมหาสมุทร
สภามาเฟียจ้างวานมาเฟียซิซิลีมาฆ่ากอตติ
มีคาร์บอมบ์เกิดขึ้นในวันนี้
ไม่ใช่ในตะวันออกกลาง แต่ในย่านเงียบๆ ของบรุกลิน
แต่ทุกอย่างไม่เป็นไปตามแผน
มาเฟียซิซิลีทำพลาด
มีคนตายหนึ่งคน
แฟรงก์ เดชิคโค อายุ 58 ปี ซึ่งว่ากันว่าเป็นมือขวาของจอห์น กอตติ
พวกเขาวางระเบิดผิดคัน
ถ้าไม่ใช่เพราะความผิดพลาดเล็กน้อย
กอตติคงตายเพราะอัตตาตัวเองแล้ว
คุณอาจไม่โชคดีแบบนี้
แต่ความโชคดีไม่ขาดสายของดอนแดปเปอร์
กำลังจะเจอตอ
(วันที่ 19 พฤษภาคม ปี 1986 กอตติถูกคุมตัวรอการไต่สวน)
สำหรับหัวหน้าแก๊งที่รักการศึกษาหาความรู้
การติดคุกเป็นได้แค่ความไม่สะดวกชั่วคราว
แต่คุณต้องทำตามคู่มือนี้
ให้ดีกว่าจอห์น กอตติ
(กลยุทธ์: อย่าขาดการติดต่อ)
มีบางช่วงในอาชีพของหัวหน้าแก๊งทุกคน
ที่คุณต้องควบคุมงานทางไกล
การจะอยู่ในอาชีพนี้ คุณต้องยินดีติดคุก
เพราะถึงจุดนึงคุณจะถูกจับในข้อหาอะไรสักอย่าง
เพราะงั้นต้องใช้เวลา ในเรือนจำให้เกิดประสิทธิผล
ทุกครั้งที่หัวหน้าแก๊งเข้าคุก
พวกเขาพยายามเต็มที่ ที่จะบริหารงานในแก๊งอย่างต่อเนื่อง
แต่ที่ลำบากคือการ หาเงินเข้าอย่างต่อเนื่องเพื่อคุมแก๊งต่อไป
ขณะที่คุณถูกคุมตัว
ผู้บริหารจากเรือนจำหลายคนนี้ไม่เคยพลาด
ระหว่างที่เขาติดคุก
ปาโบล เอสโกบาร์ยังบริหาร งานในแก๊งทุกด้านอย่างต่อเนื่อง
และเมื่อเขารู้ว่าโทรศัพท์ถูกดักฟัง
เขาก็เริ่มใช้นกพิราบสื่อสารแทน
ระหว่างติดคุกตลอดชีวิต
ซัลวาทอเร่ รีน่าออกคำสั่งลักพาตัวเด็กอายุ 13
เพื่อไม่ให้พ่อของเด็กเปิดเผยความลับของมาเฟีย
เมื่อแผนล้มเหลว เขาสั่งให้ฆ่าเด็กคนนั้น
และทิ้งศพในน้ำกรดเพื่อทำลายหลักฐาน
และเพื่อบริหารแก๊งได้จากในคุก
หัวหน้าแก๊งค้ายาซีนาโลอา ฮวาคิน "เอล ชาโป" กูซแมน
ติดสินบนทุกภาคส่วนของเรือนจำ
ยามที่เป็นมิตรกันยังช่วยเขาลักลอบขนเงินสด
โสเภณี
ไวอากร้า
และหนังเรื่องล่าสุดเข้าเรือนจำ เพื่อให้เขาอยู่อย่างสุขสบายมากขึ้น
คดีทำร้ายร่างกายพิเอซิคกลายเป็นอดีตไปแล้ว
แต่ตอนนี้จอห์น กอตติ อยู่ในคุกรอการไต่สวนครั้งที่สอง
คราวนี้เจ้าหน้าที่ใช้กฎหมายริโก้ตั้งข้อหา
ริโก้เป็นกฎหมายที่แย่ที่สุดที่เคยมีการคิดค้นขึ้นมา
มันคือกฎหมายปราบปราม ธุรกิจผิดกฎหมายและฉ้อโกง
และมันครอบคลุมทุกอย่าง แก้ต่างยากมาก
ข้อแก้ตัวมีไว้สำหรับพวกขี้แพ้
คุณยังมีธุรกิจต้องทำ
ซึ่งต้องใช้ความถ้วนถี่และตัดสินอย่างรอบคอบ
สมาชิกแก๊งไม่ใช่คนดีเด่อะไรอยู่แล้ว
หลายคนมีเจตนาแฝงเร้น
เวลาหัวหน้าฟังใคร ก็พร้อมจะ ทำตามความคิดที่คนนั้นเสนอ
ซึ่งนั่นแหละปัญหา
เพื่อบริหารแก๊งได้เมื่ออยู่ในคุก
กอตติพึ่งพาคาโปกลุ่มเล็กๆ
ผู้ส่งสารที่เขาไว้ใจที่สุดคือ แอนเจโล "แคว็ก แคว็ก" รักจิเอโร
ซึ่งเป็นที่รู้จักดีว่ามีท่าเดินเหมือนเป็ดและปากมาก
แอนเจโลมาหากอตติพร้อมข่าวด่วนว่า
คาโปอีกคนที่ชื่อโรเบิร์ต "ดีบี" ดิเบอร์นาร์โด
ราชาหนังโป๊หนึ่งเดียวของวงการใต้ดิน
พูดจาว่าร้ายหัวหน้าแก๊ง
คุณต้องเป็นคนโง่ที่สุด
ถึงนินทาหัวหน้าลับหลัง
เขามีอำนาจสูงสุดเหนือชีวิตคุณ ไม่ว่าคุณจะอยู่หรือตาย
กอตติทนฟังไม่ไหวอีกต่อไป ดีบีต้องถูกกำจัด
เมื่อกลับมาที่บ้าน แคว๊ก แคว็ก โทรสั่งงานแซมมี่ กราวาโน่
แซมมี่ชวนดีบีมาที่ออฟฟิศ เพื่อคุยเรื่องโครงการก่อสร้าง
เมื่อดีบีมาถึง แซมมี่ ขอให้ลูกน้องเอากาแฟมาให้แขก
มันเป็นสัญญาณ
ราชาหนังโป๊จึงถึงคราวตายก่อนวัยอันควร
ปกติแล้วการฆ่าคนของแก๊ง จะปิดฉากอย่างรวดเร็ว
แต่ครั้งนี้ต่างออกไป
มันคือการฆ่าที่ไม่ควรเกิดขึ้น ดีบีเป็นคนดี
เขาทำเงินได้มาก และเขาทำงานได้ดี
เขามีมิตรสหาย
ทำไมหมอนี่ถึงถูกฆ่า เขาไปทำอะไร
หลังจากนั้น แซมมี่ กราวาโน่ ก็พบคำตอบที่น่าจะเป็นไปได้
ก่อนที่แอนเจโล่จะแต่งเรื่อง ว่าดีบีนินทาว่าร้ายจอห์น
หมอนั่นยืมเงินจากดีบีสองแสนห้า
เมื่อดีบีตาย เขาก็ปลอดหนี้
ดีบีไม่เคยพูดว่าร้ายจอห์น
การฆ่าครั้งนั้นเปลี่ยนผมไป อย่างสิ้นเชิง เขาเป็นเพื่อนที่ดี
มันเป็นชีวิตที่พัวพันกับการทรยศ
เมื่อสร้างความขัดแย้งขึ้นมา
ความไม่ไว้ใจก็ก่อตัวเมื่อเกิดความขัดแย้งแบบนั้น
ตอนนี้ ลูกน้องของคุณจะตั้งคำถาม และเป็นห่วงตัวเอง
คำถามว่าหรือฉันจะเป็นรายต่อไป
นั่นคือสิ่งที่เกิดขึ้นเมื่อคุณเสียสมาธิ
คุณจะได้ทีมนักฆ่า ที่กำลังสงสัยความเป็นผู้นำของคุณ
ความผิดพลาดร้ายแรง ที่สุดของกอตติยังไม่ใช่เรื่องนี้
แต่เป็นเรื่องที่เขาทำผิด หลักการพื้นฐานที่สุดในคู่มือนี้
(กลยุทธ์: หุบปาก)
กฎเหล็กในวงการมาเฟียอเมริกาคือความเงียบ
ห้ามพูดถึงการฆาตกรรมที่เกิดขึ้น
ห้ามพูดทางโทรศัพท์ ห้ามพูดในบ้านและในรถ
สำคัญที่สุดคือการปิดปากให้สนิท
มาเฟียเรียกกฎนี้ว่าโอแมร์ทา
เมื่อคุณให้สัตย์สาบานว่าจะยึดกฎโอแมร์ทา
เท่ากับสาบานว่าจะไม่มีวันยอมรับว่าเป็นมาเฟีย
และจะไม่มีวันหักหลัง วงการมาเฟีย นั่นคือคำสาบาน
บอกแล้วว่าฉันไม่รู้เรื่อง...
มาเฟียที่แหกกฎโอแมร์ทา ก็เท่ากับหักหลังครอบครัว
หักหลังทุกอย่างที่คุณรู้จักและที่คุณรัก
แต่สำหรับจอห์น กอตติ เขาเก็บความคิดไว้กับตัวไม่เคยได้
แม้แต่ตอนเขาขึ้นศาลคดีริโก้
วันรุ่งขึ้นที่เขาขึ้นศาล เขาวางท่ามาดมั่น ยิ้มแย้ม โบกมือ
เขารู้ว่าเขาจะไม่ติดคุกในคดีนี้
เขาเริ่มกำหนดอัตราเดิมพัน
"ฉันจะพนันสามต่อหนึ่งว่าฉันชนะคดีนี้หรือคดีนั้น"
เพราะรู้ว่าเรามีคณะลูกขุนในกำมือ
เขาพูดถูก
ชายคนนี้ซึ่งว่ากันว่าเป็นหัวหน้า แก๊งมาเฟียที่ทรงอำนาจที่สุดของประเทศ
ในวันนี้ศาลตัดสินว่าเขา ไม่มีความผิดในข้อหาฉ้อโกงและสมคบคิด
ทุกครั้งที่พ้นโทษ ตำนานของ ดอนเทฟลอนคนนี้ยิ่งเลื่องลือ
เขาเริ่มเชิญคนมาฟังการ พิจารณาคดีของเขา เช่น ดาราหนัง
(มิกกี้ รูร์ก)
(แอนโทนี่ ควินน์)
(จอห์น อามอส)
มันทำให้เขาโด่งดังมากขึ้น ให้ความชอบธรรมแก่เขา
รัฐบาลเริ่มตกเป็นเป้าโดนโจมตี
จอห์น กอตติเป็นคนบริสุทธิ์
ที่ทำงานกับบริษัทติดตั้งท่อน้ำแห่งนึง
รัฐบาลไม่ชอบเขาเพราะชาวบ้านชื่นชอบเขา
รัฐบาลอิจฉาเขาเพราะเขาชนะคดี
ความแค้นก็คือความแค้น
ไม่สำคัญหรอกว่ามันมาจากไหน
จะมาจากฝั่งคนดีหรือฝั่งคนร้าย
สุดท้าย คุณก็จะโดนเล่นงานอยู่ดี
ฟังดูเหมือนเป็นช่วงเวลา ที่เหมาะจะให้ทุกอย่างเงียบไป
แต่มันก็คงไม่สมเป็นจอห์น กอตติน่ะสิ
กอตติพูดเจื้อยแจ้วกับสมาชิกแก๊งนับไม่ถ้วน
และผู้นำหลายคนของแก๊งแกมบิโน เรื่องที่พวกเขาเคยก่อเหตุอะไรมาบ้าง
เขาพูดถึงโครงสร้างของ โคซา นอสตรา การฆ่าในอดีต
พูดถึงคนที่เขาวางแผนจะฆ่า
เอฟบีไอสามารถดักฟัง อะพาร์ตเมนต์ที่กอตติใช้นัดพูดคุย
เขานึกว่าอะพาร์ตเมนต์นั้นปลอดภัย
แต่ไม่เลย
ถ้าเขาหยุดและใช้สามัญสำนึก
เขาคงพูดว่า "ฉันกำลังเสี่ยงมาก"
"ฉันจะทำให้ตัวเองตกต่ำ"
"และฉันจะทำลายแก๊งตามไปด้วย"
เมื่อไหร่ที่เรามีหุ้นส่วน ที่ไม่เห็นด้วยกับเรา เราก็ฆ่ามันซะ
เราไปบอกหัวหน้า หัวหน้าก็จะฆ่ามัน
ไปบอกไอ้เวรนี่ซะ ฉันจอห์น กอตติจะเชือดคอมัน
เพราะการติดตั้งเครื่องดักฟัง อย่างครอบคลุมร่วมกับการสอดแนมอื่นๆ
เอฟบีไอกับอัยการรัฐ จึงรวบรวมหลักฐานได้มากพอ
ที่จะฟ้องจอห์น กอตติ แซมมี่ เดอะบูล และแฟรงค์ โลคาสซิโอ
ข้อหาทำผิดกฎหมายริโก้
ตอนนี้พวกเขาแค่ต้องไปรวบตัว
วันที่ 11 ธันวาคม ปี 1990
เจ้าหน้าที่เห็นกอตติ, กราวาโน่
และสมาชิกแก๊งแกมบิโนคนอื่นๆ มาพบกันที่ราเวไนต์
เจ้าหน้าที่กรูเข้าไปโดยเตรียมรับการขัดขืน
แต่กลับได้รับการต้อนรับอย่างอบอุ่น
กอตติไม่กังวลเลย
ยังไงเขาก็เป็นดอนเทฟลอน
หลังจากดื่มเครื่องดื่มอร่อยๆ แล้ว กอตติก็ขอตัว
เขามั่นใจว่าเขาจะกลับมาในเร็วๆ นี้
จนกระทั่งเจ้าหน้าที่คนหนึ่งบอกเขาว่า
"นายไม่น่าพูดมากเลย ตอนอยู่ในอะพาร์ตเมนต์ของผู้หญิงคนนั้น"
เขาคงเพิ่งรู้ตัวตอนนั้นว่ากำลังตกที่นั่งลำบาก
เขารู้ว่าเขาทำพลาดครั้งใหญ่
ตอนนี้เมื่อผิดกฎเหล็กที่ศักดิ์สิทธิ์ที่สุดของมาเฟีย
ความปากโป้งของกอตติ จะนำไปสู่ผลกรรมสุดท้ายที่ไม่คาดคิด
ข้อความในเครื่องดักฟัง มีเรื่องที่จอห์น กอตติระแวงกราวาโน่
เขากังวลว่ากราวาโน่จะมีอำนาจ มีอิทธิพลมากเกินไป
และมีบทบาทในแก๊งมากกว่าที่กอตติต้องการ
กราวาโน่มองว่าเรื่องนี้ กอตติกำลังปากโป้งโดยไม่รู้ตัว
เขาไม่ได้แฉโดยตรงก็จริง
แต่ในกรณีที่มีคนอื่นฟังอยู่ เขาก็แฉไปแล้ว
ไม่ต้องด่าจอห์น กอตติว่า หนอนบ่อนไส้หรอก เพราะทำอยู่โคตรชัด
ผมเสียใจมาก
ตอนนั้นเราสนิทกันมาก
เราสู้มาด้วยกัน เรายึดแก๊งมาด้วยกัน
หลายคนถูกฆ่า
ฉันเคยฆ่าคนให้นาย
ฉันเคยช่วยนายพลิกคดี
ผมก็เลยบอก "ช่างหัวมาเฟีย ช่างหัวจอห์น กอตติ"
ผมเลยติดต่อรัฐบาลเพื่อเปลี่ยนข้าง
ผมไม่เหลือความจงรักภักดีต่อเขาหรือต่อแก๊ง
สำหรับผม กฎเหล็กนั้นไม่อยู่แล้ว
มันหายไปแล้ว มันจบแล้ว
เพราะคำให้การของแซมมี่
ในที่สุดจอห์น กอตติก็ชดใช้กรรมที่เมินคู่มือนี้
และทำตามใจตัว
ในที่สุดรัฐบาลก็ทำสำเร็จ
เมื่อโค่นหัวหน้าแก๊งมาเฟีย ที่โด่งดังที่สุดของอเมริกานับจากอัล คาโปน
(คำตัดสิน : กอตติมีความผิด)
ในที่สุดรัฐบาลก็ตั้งข้อหา ฆาตกรรม พนัน และฉ้อโกง
เอาผิดจอห์น กอตติ ผู้โด่งดังในวงสังคมจนดิ้นไม่หลุด
สุดท้าย กอตติก็ได้รับความ สนใจอย่างที่เขาต้องการมาตลอด
เขาเป็นคนที่ดีที่สุดแล้ว
- แล้วคนที่เขาฆ่าล่ะ - ฆ่าอะไร คนอื่นพูด
ผมคิดว่าจอห์น กอตติเป็นตัวแทน ความไม่พอใจที่ประชาชนมีต่อรัฐบาล
รัฐบาลคอยแต่จะจับผิดประชาชนในเรื่องเล็กน้อย
และจอห์น กอตติกำลังสู้กับรัฐบาล
แต่รางวัลที่ดอนแดปเปอร์ ได้รับจากการทำตามใจตัวเอง
คือการปกครองแก๊งนานแค่หกปี
และตายอย่างเดียวดาย ในคุกด้วยโรคมะเร็งลำคอ
สรุปแล้ว กอตติคือตัวอย่าง ของเจ้าพ่อมาเฟียที่ไม่ควรเอาเป็นเยี่ยงอย่าง
ถ้าอยากมีชื่อเสียง
ไปเป็นนักแสดงสิวะ หรืออะไรก็ได้ที่อยากเป็น
แต่อย่ามาเป็นเจ้าพ่อมาเฟีย
(ให้เช่า)
ตอนนี้คุณเห็นตัวอย่างการใช้หนทางผิด หวังจะสร้างอาชีพนักเลงให้ยั่งยืนไปแล้ว
เรากลับมาสนใจเส้นทางที่ถูกต้องกันอีกที
บทต่อไปของเราจะสอนว่า การรักษาระเบียบวินัยอย่างเข้มงวด
และให้ความสำคัญกับสิ่งที่ถูกต้อง จะทำให้คุณรักษาอำนาจไว้ได้
และยืดเวลาให้คุณมีอิสรภาพได้อีกนาน
ไม่มีใครรับมือเรื่องนี้ได้สร้างสรรค์เท่า
เจ้าพ่อมาเฟียที่โด่งดังที่สุด ระดับตำนานของบอสตัน ไวท์ตี้ บัลเจอร์
ผู้ใส่ใจรายละเอียดจนสุดโต่ง และกรุยทางพาตัวเองโด่งดังในวงการมาเฟีย
จากนั้นก็เล่นบทคนหายสาบสูญอยู่นานมาก
คำบรรยายโดย เพียรพิไล ธรรมลิขิตชัย